Muldersdrift-slagoffer sterfAndré Jordaan, die 50-jarige man wat sewe keer in sy bolyf deur rowers by sy huis in Muldersdrift, buite Johannesburg, geskiet is, het Saterdagaand gesterf. Jordaan het by die Chris Hani Baragwanath-hospitaal in Soweto aan sy beserings beswyk, berig EWN. Ten minste twee mense is die afgelope week en ‘n half in Muldersdrift vermoor, waarvan een ‘n 13-jarige meisie was. Jordaan se familie sê reg moet nou geskied. “Almal is geskok. Ek weet nie wat om te sê nie,” het André se broer, Jean-Pierre Jordaan, gesê. Die polisie het drie mans in hegtenis geneem nadat hulle met gesteelde goedere uit die huis betrap is.